title: Alemán stándard suizo
text: Iste articlo ye sobre a variedat stándard de l'alemán en Suiza. Ta os dialectos alamanicos en Suiza se veiga l'articlo alemán suizo.
  
  L'alemán stándard suizo (en alemán Schweizerhochdeutsch) fa referencia a la variedat escrita (Schriftdeutsch) u culta (Hochdeutsch) de l'alemán, una d'as quatre luengas oficials de Suiza, chunto a o francés, o italiano y o rumanche. Ye a variedat de l'alemán stándard que s'emplega en o rechistro escrito en a zona chermanofablant de Suiza. En a suya forma oral no gosa emplegar-se guaire.
  
  No cal confundir a l'alemán stándard suizo con l'alemán suizo, un termín que se emplega ta referir-se a quantos dialectos diferents de l'alamanico que se fan servir diariament ta comunicar-se en a suiza chermanofona.
  
  L'alemán ye un idioma pluricentrico. En contraste con atras variedatz locals de l'alemán, l'alemán stándard suizo tien caracteristicas distintivas en totz os dominios lingüisticos: no nomás en a fonolochía, sino tamién en o vocabulario, sintaxi, morfolochía y ortografía. Istas caracteristicas de l'alemán stándard suizo se dicen helvetismos.
  
  Diglosia
  L'uso actual de l'alemán stándard y suizo y d'os dialectos de l'alemán suizo se troban en una situación de diglosia. Ista afirmación ha estau prou debatida debiu a que una situación tipica de diglosia asume que o prestichio d'a variedat stándard ye gran, mientres que en o caso as variedatz informals en ye prou baixo. En as zonas chermanofablants de Suiza, manimenos, os dialectos de l'alemán suizo no tienen un baixo prestichio, sino que se fan servir por todas as clases socio-economicas d'a sociedat.
  
  Ya que l'aleman stándard suizo ye a luenga habitual d'escritura y os dialectos de l'alemán suizo constituyen a luenga oral habitual, a suya interrelation se puet describir como diglosia mediatica.
  
  Referencias
  
  Suizo